标题：刘埙
人物简介
刘埙是元初江西颇有名气的儒生。生于宋理宗嘉熙四年。读书于麻姑山，刻苦肄习。研经究史，网罗百氏，文思如涌泉，宋季与同里谌祐自求各以诗文鸣。年三十七而宋亡，越十八年，入元后年五十五为“盱郡学正”。年七十受朝命为延平路儒学教授。1311年七十二岁为南剑州学官。既满，诸生复留授业者，三年乃归。卒于元仁宗延祐六年，年八十。
刘埙与陈苑、赵偕等是元代陆学的代表人物和主要传人。“尊陆九渊为正传，而援引朱子以合之。”在他所处的时代，朱学大盛，陆学受排挤。而他却崇尚陆学，并竭力为陆九洲争正统地位。依刘壎来看，陆九渊不仅是儒家道统的正传，而且是道统的“成终者”。他时常把朱、张、吕、陆四人相提并论， 而其中又推重朱、陆，以朱陆并称。尤推崇陆九渊，认为“陆氏之学，将大明于世。”明代产生了王阳明的“心学”，陆学果得以复兴。
刘埙博览，才力雄放，工诗文，尤长于四六。对中国古代戏剧尤其是南丰傩戏有研究并记载，其《水云村稿》中《词人吴用章传》载“至咸淳，永嘉戏曲出，南丰泼少年化之”的文字，是至今最早记载“戏曲”一词的史料，亦说明南丰戏曲文化之早之盛，是研究南丰戏曲文化的珍贵史料。
他还是元代文学批评家，其《隐居通义》列举了前代许多著名的诗人，如陶渊明、李白、王维、贾岛等，从历史发展的角度出发，对他们的诗歌风格进行评析。通过对历代名家的评析，为人们认识诗歌历史的发展提供了便利。
著有《隐居通议》31卷、《水云村泯稿》、《水云村稿》15卷、《经说讲义》、《哀鉴》、《英华录》，凡百二十五卷。
人物诗词
刘埙比陈文龙小8岁，陈文龙于咸淳四年(1268)得中状元，初授镇东军节度判官，后诏授秘书省校书郎兼崇政殿说书，咸淳八年迁为监察御史，咸淳九年，因弹劾宰相贾似道党羽，触怒贾似道，被出知江西抚州。陈文龙在抚州任太守时，已闻刘埙之名，期望他能往来谈论诗文。一日，刘埙因饯送曾通守赴袁州，就顺路去拜谒陈文龙。两人一见如故，推心置腹，话语不休，并相期千载。  
咸淳十年冬，度宗崩，恭帝即位，首授朱文昌祀孙为京西、湖北、四川宣抚使，镇江陵。陈文龙嘱刘埙作贺语，刘埙即提笔写道:“出命九重，宣威六路。天昌宋祚，乾元初御于正朝;地重荆州，涣号首开于大阃。”陈文龙见后大加称赞。没过多久，贾似道又指使台臣李可弹劾罢免陈文龙，于是陈文龙解郡绶南归，从盱江下船。刘埙闻讯，急忙驰马出桥南，为陈文龙饯别，并把写好的《送抚州太守陈太卿归莆阳》一诗赠予文龙。其诗曰:  
拟岘台边正好春，　萧萧落叶忽愁人。  
胸蟠冰檗天能识，　纸挟风霸语未真。  
无路叫阍空短气，　有氓卧辙欲沾巾。  
南归僮马凄其甚，　添得忧时鬓似银。  
陈文龙览诗，心中大喜。两人驻足长亭，促膝长谈，恋恋不舍。当即陈文龙依刘埙诗韵回赠一首，诗曰:  
来到盱南剩有春，　山川秀丽毓奇人。  
文追汉制才无敌，　诗接唐风味更真。  
君别频宜缄尺素，　我归但欲岸纶巾。  
相思千里惟心在，　明月行天莹白银。  
此和诗盛赞刘埙之诗才与真情。陈文龙返归故里才半年，贾似道溃师芜湖罢去相位，陈宜中代相。此时国事去矣，乃起用陈文龙为起居郎，改司谏，迁殿中侍御史，进侍御史，移谏议大夫，后拜同签书枢密院事，兼权参知政事，进知枢密院事。这期间因陈文龙戎马倥偬，加上时事渐变，刘埙始终无法得到文龙的消息。后来他听说益王在福州登基，文龙被任为参知政事，宣抚闽广，再后来听到闽地失守，文龙慷慨死国的消息，不胜悲痛。他为文龙作小传，记载其平生出处。文天祥也是抗元英雄，他兵败被俘，就义于燕京。他与陈文龙都是状元、宰相，都以身殉国，故刘埙深哀其死嘉其忠，作《哀文魁天祥陈魁文龙死节》一诗，诗云:  
两朝亲策士如云，　何恨伦魁委路尘。  
同寿乾坤惟二老，　增光华夏此全人。  
已无地载虞渊日，　尚与天争汉苑春。  
更好长沙寻老守，　云间携手看降臣。  
刘埙在诗中为两魁“委路尘”而感到痛心疾首，他把两魁比作红日，与乾坤同寿，为华夏增光，即使到了黄昏将落下去，也要与天争春，并在云间笑看俯首跪地的降臣。刘埙的这首诗收在他著的《水云村吟稿》里，《水云村吟稿》还收有他写的《枢密闽广宣抚使陈文龙》，其诗写道:  
淳熙名宰孙，比德粹于玉。决科魁集英，　　骎骎荐冠肃。类田烦谏疏，相嗔俄见逐。补郡复免归，河岳半沈陆。大旋日光薄，力疾支颠覆。蹉跎执南冠，道疾死不辱。往昔五峰堂，倾盖语跋烛。斯人真妙奇，哀哉悭厚禄。长揖丙辰魁，九天双黄鹄。不有二忠存，千古笑科目。  
此诗还被收入《莆田陈氏二忠录》卷二，题作《水村刘先生埙为陈忠肃公补史诗》，并附有明邑人黄巩识记云:“右庐陵水村刘先生埙《补史十忠诗》之一，实为吾乡陈忠肃公作也。通李芾、赵昂发、文天祥、陆秀夫、江万里、密佑、李庭芸、张世杰、张钰为十人。宋亡，仗节死义之臣殆不止是。十人者，其尤也。是时，宋未有史，而此诗可以补史之缺。后，《宋史》出而十人者皆自有传，然则此诗虽补史以行，可也。顷者忠肃公族孙、乡进士文祥、文通编《陈氏二忠录》，录无此诗，因书以贻之。正德癸酉孟冬晦日，后学囊山黄巩谨记。”  
从刘埙的这几首诗作中，可看出他与陈文龙的生死交情。
湘灵瑟（故妓周懿葬桥南）
酸风泠泠。哀笳吹数声。碎雨冥冥。泣瑶英。花心路，芙蓉城。相思几回魂惊。肠断坟草青。 
醉思仙（黄南山县寄所寓）
琼楼几间。瑶徽几弹。觅花声绕回阑。悄微闻佩环。 
帘栊昼闲。炉薰昼残。午风摇曳屏山。露裙红一班。 
点绛唇
风卷游云，梨云梦冷人何处。一溪烟雨。遮断垂杨路。 
恨入琴心，能写当时语。愁无绪。泪痕红蠹。犹带香如故。 
浣溪沙（道情）
已断因缘莫更寻。寻时烦恼不如心。从今休听世间音。 
鸾梦渐随秋水远，鹤情甘伴野云深。隔楼花月自阴阴。 
菩萨蛮（题山馆）
长亭望断来时路。楼台杳霭迷花雾。山雨隔窗声。思君魂梦惊。 
泪痕侵褥锦。闲却鸳鸯枕。有泪不须垂。金鞍明月归。 
菩萨蛮（和詹天游）
故园青草依然绿。故宫废址空乔木。狐兔穴岩城。悠悠万感生。 
胡笳吹汉月。北语南人说。红紫闹东风。湖山一梦中。 
谒金门（题建昌城楼）
云薄薄。人静黄梅院落。细数花期并柳约。新愁沾一握。 
梦醒从前多错。寄恨画檐灵鹊。明月欲西天寂寞。魂销连晓角。 
谒金门（庆彭教任满）
花雾暖。红逗海棠开半。毡坐谈经春四换。今朝官正满。 
好上鳌坡虎观。好近御屏香案。休笑吾侬行色缓。待君来作伴。 
谒金门
至“刘郎正是当年少。更那堪、天教赋与，许多才调”之句，笑谓余曰：古曲名今日恰好使得。予因以此意作小词题壁，明日遂行。后二年再访之，壁间醉墨尚存，而人已他适矣。然旧词多有见之者，姑录于此。\\ 
眉月小。红烛画楼歌绕。唱到刘郎频笑道。古词今恰好。 
深夜银屏香袅。明日雕鞍尘杳。一饷春风容易晓。三生思不了。 
谒金门（题吕真人醉桃源像）
春正媚。闲步武陵源里。千树霞蒸红散绮。一枝高插髻。 
飞过洞庭烟水。酩酊莫教花坠。铅鼎温温神竭帝。何曾真是醉。 
清平乐（赠教坊乐师）
铿金戛玉。弹就神仙曲。铁拨鶤弦清更熟。新腔浑胜俗。 
教坊尽道名师。声华都处俱知。指日内前宣唤，云韶独步丹墀。 
太常引（送丁使君）
甘棠春色满南丰。春好处、在黉宫。宫柳映墙红。对墙柳、常思耐翁。 
文章太守，词华哲匠，人与易居东。攀恋计无从。判行省、重临旧封。 
柳梢青（哀二歌者，邓元实同赋）
青鸟西沈，彩鸾北去，月冷河桥。梦事荒凉，垂杨暗老，几度魂销。 
云边音信迢迢。把楚些、凭谁为招。万叠清愁，西风横笛，吹落寒潮。 
恋绣衾（城南净凉亭赋）
轻风吹雾月满廓。芙蕖香、飘入隔窗。记旧月、闲庭院，擘碎红、蒙幂晓妆。 
如今两鬓秋凄恻，负凌波、万倾凄凉。花若惜、刘郎老，倩藕丝、牵住夕阳。 
临江仙（和陈宪使韵）
朔雪驱将残腊去，东风放出新晴。绣衣瑞彩照岩城。江天收宿霭，湖水动春声。 
要净狐嗥并鱓舞，未烦鹤怨猿惊。元龙老气正峥嵘。毫端肤寸润，野烧绿痕生。 
洞仙歌（大德壬寅秋送刘春谷学正）
津亭折柳，正秋光如画。绕路黄花拥朝马。叹市槐景淡，池藻波寒，分明是、三载春风难舍。 
军峰天际碧，云隔空同，无奈相思月明夜。薇药早催人，应占先春，休如我、醉卧水边林下。待来岁、今时庆除书，绣锦映宫花，玉京随驾。 
西湖明月引（用白云翁韵送客游行都）
江村烟雨暗萧萧。涨寒潮。送春桡。目断京尘，何日听鸾箫。金雀觚棱千里外，指天际，碧云深，魂欲飘。 
薰炉炷愁烟尽销。酒孤斟、谁与招。满怀情思，任吟笺、赋笔难描。惆怅山风、吹梦老秋宵。绿漾湖心波影阔，终待到，借垂杨、月半桥。 
意难忘（咸淳癸酉用清真韵）
汀柳初黄。送流车出陌，别酒浮觞。乱山迷去路，空阁带余香。人渐远，意凄凉。更暮雨淋浪。悔不办，窄衫细马，两两交相。 
春梁语燕犹双。叹晓窗新月，独照刘郎。寄笺频误约，临镜想慵妆。知几梦，恼愁肠。任更驻何妨。但只怜，绿阴匝匝，过了韶光。 
六么令（云舍赵使君同赋）
晓来寒角，吹起愁相触。乱云黯淡江渚，疏柳双鸦宿。锦瑟银屏何处，花雾翻香曲。柔红娇绿。魂销往梦，羞向孤梅说幽独。 
燕支曾印素袂，绛艳收残馥。频问讯，道新来闷损纤腰束。多谢芳心倦恋，罗结文鸳蹴。前欢谁卜。云笺封蜡，就寄相思恨盈。 
满庭芳（春日过城东旧游）
帘卷疏棂，楼平危堞，几回笋玉凭阑。觅花呼酒，更共理哀弹。暖日柔风好景，行云绕、莺燕翩翩。谁知道，冶游重到，已赋解连环。 
乘云，行处去，花深隔院，应恨春闲。但紫骝嘶度，时望重关。长恨江楼柳老，女郎腰、又负眠三。东城路，一回一感，愁见月儿弯。 
天香（次韵赋牡丹）
雨秀风明，烟柔雾滑，魏家初试娇紫。翠羽低云，檀心晕粉，独冠洛京新谱。沈香醉墨，曾赋与、昭阳仙侣。尘世几经朝暮，花神岂知今古。 
愁听流莺自语，叹唐宫、草青如许。空有天边皓月，见霓裳舞。更后百年人换，又谁记、今番看花处。流水夕阳，断魂钟鼓。 
烛影摇红（月下牡丹）
院落黄昏，残霞收尽廉纤雨。天香富贵洛阳城，巧费春工作。自笑平生吟苦。写不尽、此花风度。玉堂银烛，翠幄画阑，万红争妒。 
那更深宵，寒光幻出清都府。嫦娥跨影下人间，来按红鸾舞。连夜杯行休驻。生怕化、彩云飞去。酒阑人静，月淡尘清，晓风轻露。 
长相思（客中景定壬戌秋）
雾隔平林，风欺败褐，十分秋满黄华。荒庭人静，声惨寒蛩，惊回羁思如麻。庾信多愁，有中宵清梦，迢递还家。楚水绕天涯。黯销魂、几度栖鸦。 
对绿橘黄橙，故园在念，怅望归路犹赊。此情吟不尽，被西风、吹入胡笳。目极黄云，飞渡处、临流自嗟。又斜阳，征鸿影断，夜来空信灯花。 
选冠子（送歌者入闽，用月巢韵）
暝霭迷红，水天笼晓，帆去野潮声急。离鸾独倚，巧燕双飞，忍向东风飘拆。尘销紫曲阑干，筝雁成声，顿成孤臆。叹舟回人远，钿花芗泽，悄无痕踪。 
憔悴损，俊赏杜郎，多情荀令，欲写别愁无力。闽星南转，江月西沈，空拟梦来今夕。古驿荒村，谁怜腻粉风侵，松蝉云湿。但断魂烟浪，痴看桥西落日。 
惜余春慢（春雨）
玉勒丝鞭，彩旗红索，总向愁中休了。偏怜景媚，为甚愁浓，都为雨多晴少。桃杏开到梨花，红印香印，绿平幽沼。也无饶、红药殿春，更作薄寒清峭。 
尘梦里、暗换年华，东风能几，又把一番春老。莺花过眼，蚕麦当头，朝日浓阴笼晓。休恨烟林杜鹃，只恨啼鸠，呼云声杳。到如今，暖霭烘晴，满地绿阴芳草。 
买陂塘（与沈润宇、邓元实同赋）
暮云沈、凄凄花陌，荒苔青润鸳甃。娇红一捻不胜春，苦雨酸雨?amp;#93;僽。从别后。但暗忆娉婷，几把垂杨蹂。香销韩袖。念莺燕悲吟，凤鸾仙去，空负摘花手。 
铜铺掩，窥见文窗依旧。筝琶尘暗弦绉。欲圆春梦今犹未，怪得西飞太骤。凝伫久。拟待倩、鸿都羽客寻仙偶。青衫湿透。叹玉骨沈埋，芳魂缥缈，何处酹尊酒。 
买陂塘（兵后过旧游）
倚楼西、西风惊鬓，吹回尘思萧瑟。碧桃花下骖鸾梦，十载雨沈云隔。空自忆。漫红蜡香笺，难写旧凄恻。烟村水国。欲闲却琴心，蠹残箧面，老尽看花客。 
河桥侧。曾试雕鞍玉勒。如今已忘南北。人间纵有垂杨在，欲挽一丝无力。君莫拍。浑不似、年时爱听酒边笛。湘帘巷陌。但斜照断烟，谈萤衰草，零落旧春色。 
贺新郎（催花呈赵云舍）
办著春游费。奈狂风吹寒，禁定满城花事。天暝云深时度雨。院落秦筝未试。倩谁趱、杏娇桃媚。韶色三停今过一，只淡黄杨柳装愁思。芳径滑，绣窗闭。 
玉炉闷炷香温被。忆去年、匆匆胜赏，梦沈烟水。遥望秋千新彩索，难把旧痕重系。待暖入、香红十里。别拥双鸾迎素月，教明年、不恨今焦?卒?。莺共燕，汝知未。 
贺新郎（答赵清远见寄韵）
莫笑刘郎老。老刘郎平生，不是山林怀抱。梦里风云翻海岳，觉后狂歌坠帽。叹几度、荒鸡误晓。天际晴云开五色，纵今年、意气犹年少。机事远，有时到。 
凯歌檄笔凭谁道。对村中、一溪流水，半林斜照。赖有可人堪话旧，时共掀髯绝倒。也来问、衮衣茸帽。聊且问天占百岁，看乾坤、此事如何了。肠断处，春城草。 
贺新郎
醉里江南路。问梅花、经年冷落，几番烟雨。玉骨冰肌终是别，犹带孤山瑞露。想蕴藉、和羹风度。万紫千红嫌妒早，羡仙标、岂比人间侣。聊玩弄，六花舞。 
云寒木落山城暮。忽飘来、暗香万斛，春浮江浦。茅舍竹篱词客老，拟傍东风千树。看好月、亭亭当午。流水村中清浅处，称横斜疏影相容与。时索笑，想应许。